CELEX: 32008D0562
Language: ro
Date: 2008-06-03 00:00:00
Title: 2008/562/CE: Decizia Consiliului din 3 iunie 2008 de abrogare a Deciziei 2005/182/CE privind existența unui deficit excesiv în Slovacia

10.7.2008   
            
            
               RO
            
            
               Jurnalul Oficial al Uniunii Europene
            
            
               L 181/43
            
         
      DECIZIA CONSILIULUI
   
   din 3 iunie 2008
   de abrogare a Deciziei 2005/182/CE privind existența unui deficit excesiv în Slovacia
   (2008/562/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 104 alineatul (12),
   având în vedere recomandarea Comisiei,
   întrucât:
   
               (1)
            
            
               Prin Decizia 2005/182/CE a Consiliului (1), în urma unei recomandări a Comisiei în conformitate cu articolul 104 alineatul (6) din tratat, s-a stabilit existența unui deficit excesiv în Slovacia. Consiliul a constatat un deficit public general de 3,6 % din PIB în anul 2003, valoare situată peste valoarea de referință de 3 % stabilită în tratat.
            
         
               (2)
            
            
               La 5 iulie 2004, în conformitate cu articolul 104 alineatul (7) din tratat și cu articolul 3 alineatul (4) din Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (2), Consiliul a adresat Slovaciei o recomandare, pe baza unei recomandări a Comisiei, în vederea soluționării situației de deficit excesiv până cel târziu în 2007. Recomandarea a fost făcută publică.
            
         
               (3)
            
            
               În conformitate cu articolul 104 alineatul (12) din tratat, o decizie a Consiliului privind existența unui deficit excesiv urmează să se abroge atunci când deficitul excesiv din statul membru în cauză a fost, în opinia Consiliului, corectat.
            
         
               (4)
            
            
               În conformitate cu Protocolul privind procedura aplicabilă deficitelor excesive anexat la tratat, Comisia furnizează datele pentru implementarea procedurii. În aplicarea protocolului menționat, statele membre comunică date privind deficitele și datoriile publice și alte variabile conexe de două ori pe an, înainte de 1 aprilie și, respectiv, înainte de 1 octombrie, în conformitate cu articolul 4 din Regulamentul (CE) nr. 3605/93 al Consiliului din 22 noiembrie 1993 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (3).
            
         
               (5)
            
            
               Pe baza datelor furnizate de Comisie (Eurostat) în conformitate cu articolul 8g alineatul (1) din Regulamentul (CE) nr. 3605/93, în urma notificării primite din partea Slovaciei înainte de 1 aprilie 2008 și pe baza prognozei serviciilor Comisiei din primăvara 2008, se desprind următoarele concluzii:
               
                           —
                        
                        
                           datorită revizuirii datelor ulterior deciziei din 2004 a Consiliului cu privire la existența unui deficit excesiv, deficitul public general s-a menținut sub valoarea de 3 % din PIB între anii 2003 și 2005. Deficitul a crescut în 2006 până la 3,6 % din PIB și s-a redus în 2007 la 2,2 % din PIB, valoare care se situează sub valoarea de referință de 3 % din PIB. Această valoare este comparabilă cu ținta de 2,9 % din PIB fixată în actualizarea din decembrie a programului de convergență;
                        
                     
                           —
                        
                        
                           consolidarea fiscală a beneficiat de creșterea susținută a PIB-ului, de sporirea numărului de locuri de muncă și de creșterea veniturilor, ceea ce a permis ca raportul dintre cheltuieli și PIB să scadă mai rapid decât cel dintre venituri și PIB. Raportul descrescător dintre cheltuieli și PIB a fost de asemenea indus de restricții privind cheltuielile și de reformele în materie de cheltuieli, cum ar fi restricții semnificative cu privire la ajutoarele sociale. Cu toate acestea, conjunctura favorabilă și creșterea care au rezultat în urma reformelor structurale nu au fost pe deplin exploatate în vederea consolidării fiscale. În consecință, se estimează că deficitul structural (soldul ajustat în funcție de variațiile ciclice, fără măsurile excepționale și alte măsuri temporare) a crescut de la aproximativ 1 % din PIB în 2003 la aproximativ 3 % din PIB în 2006, reducându-se la aproximativ 2 % din PIB abia în 2007. O parte din deteriorarea structurală poate fi atribuită introducerii, în 2005, a celui de al doilea pilon finanțat prin capitalizare în sistemul de pensii; ca rezultat, se estimează că transferurile către acest pilon au crescut de la 0,8 % din PIB în 2005 la 1,2 % și 1,3 % în 2006 și, respectiv, 2007. În plus, mărirea taxelor pe țigări, precedată de constituirea de stocuri importante de țigări în diverse puncte ale lanțului de distribuție, a condus la modificări considerabile ale veniturilor fiscale, care au avut drept rezultat venituri fiscale suplimentare în 2003, 2005 și 2007 și reduceri echivalente ale acestora în anii imediat următori;
                        
                     
                           —
                        
                        
                           pentru 2008, prognoza din primăvara 2008 a serviciilor Comisiei estimează că deficitul efectiv va continua să scadă până la 2,0 % din PIB, în special datorită perspectivelor robuste de continuare a creșterii economice și datorită unor măsuri destinate creșterii veniturilor, cum ar fi lărgirea bazei de impozitare a societăților și a persoanelor fizice și creșterea plafonului maxim al contribuțiilor sociale. Aceste proiecții corespund cu ținta oficială de 2,0 % din PIB fixată în februarie 2008. Pentru 2009, prognoza din primăvară estimează o creștere a deficitului la 2,3 % din PIB, în condițiile menținerii acelorași politici. Aceasta indică faptul că deficitul a fost adus sub valoarea de referință de 3 % din PIB într-o manieră credibilă și durabilă;
                        
                     
                           —
                        
                        
                           cu toate acestea, se prevede o deteriorare a soldului structural în 2008 cu aproximativ  puncte procentuale din PIB și, în condițiile menținerii acelorași politici, cu aproximativ  puncte procentuale și în 2009. Acest lucru trebuie privit din perspectiva necesității de a înregistra progrese către obiectivul pe termen mediu (OTM) privind poziția bugetară, care, în cazul Slovaciei, înseamnă atingerea unui deficit structural mai mic de 1 % din PIB;
                        
                     
                           —
                        
                        
                           datoria publică se menține cu mult sub valoarea de referință de 60 % din PIB. Aceasta a scăzut de la 42,4 % din PIB în 2003 la 29,4 % în 2007. În conformitate cu prognoza serviciilor Comisiei din primăvara 2008, se estimează că rata datoriei se va menține în linii mari stabilă pe perioada prognozată (în condițiile menținerii acelorași politici).
                        
                     
         
               (6)
            
            
               Din punctul de vedere al Consiliului, deficitul excesiv din Slovacia a fost corectat și, în consecință, Decizia 2005/182/CE ar trebui să fie abrogată,
            
         ADOPTĂ PREZENTA DECIZIE:
   Articolul 1
   Dintr-o evaluare globală rezultă că situația de deficit excesiv din Slovacia a fost corectată.
   Articolul 2
   Decizia 2005/182/CE se abrogă.
   Articolul 3
   Prezenta decizie se adresează Republicii Slovace.
   
      Adoptată la Luxemburg, 3 iunie 2008.
      
         
            Pentru Consiliu
         
         
            Președintele
         
         C. LAGARDE
         
      
   
   
      (1)  JO L 62, 9.3.2005, p. 16.
   
      (2)  JO L 209, 2.8.1997, p. 6. Regulament modificat prin Regulamentul (CE) nr. 1056/2005 (JO L 174, 7.7.2005, p. 5).
   
      (3)  JO L 332, 31.12.1993, p. 7. Regulament modificat ultima dată prin Regulamentul (CE) nr. 2103/2005 (JO L 337, 22.12.2005, p. 1).